Ñaz Asturianos, un colectivu al serviciu de “Asturies como entidá, como exa tresversal”
#000000
El movimiento por la sanidad pública asturiana volverá a las calles este sábado
#000002
Los jóvenes asturianos son los que más claro tienen que quieren ir a la Universidad, un 85%
#000004
Consideren perimportante que’l Gobiernu asturianu cunte con un conseyu de persones espertes, como ficieron otres comunidaes autónomes nel so procesu de reforma estatutaria. Apurren una riestra curiosa de conocencias rellacionaes con Asturies, que van dende la ordenación del territoriu (Xuan Pedrayes) a la xestión del agua (José Fernando Díaz, Pindy) o a la contaminación del aire (Manuel Iglesias), pasando pola comunicación (Sonia Avellaneda, Antonio Virgili o Chema Vega), la cultura (Mari Luz Cristóbal Caunedo, Marta Fermín y Pablo Armesto, ente otros), la música (Ramón Prada), el mundu empresarial (Inaciu Iglesias y Frankie Delgado), la llingua (Xuan Santori, Milio Rodríguez Cueto), la mitoloxía y etnografía (Alberto Álvarez Peña) o los deportes tradicionales (José Álvarez, Pola), ente otres disciplines.
#000007
Quieren dexar claro que detrás d’esti conceyu nun hai una ideoloxía o estratexa que correspuenda a nenguna formación política, sinon qu’Asturies “como entidá, como exa tresversal”, ye l’oxetivu real: busquen soluciones y la unidá delantre de les engarradielles que faen que caún tire pal so llau. Asturianos atropa persones d’estremaes tendencies polítiques, o apolítiques, baxo’l paragües d’esti proyectu que’l pasáu 20 de setiembre aprobó el so manifiestu y los sos oxetivos nel Centru Cultural de San Xuan de Capistrano, en Villaviciosa.
#000009
Asina definieron y aprobaron los oxetivos de la plataforma, razonaos na presentación por Xuan Pedrayes, ente los que tán camudar la sociedá pa meyorar el capital social d’Asturies, a la que consideren “allancada, poco dinámica y que necesita un propósitu d’enmienda pa tomar soluciones rápido”. En pallabres del propiu Pedrayes, el primer problema d’esta tierra “son los propios asturianos” pola mentalidá negativa, na so opinión.
#000010
Esti arquitectu, que nun tien priesa de xubilase a los sos 62 años, remarcó que “la sociedá nun ye tan sectaria como lo ye la política, o los partíos políticos”. D’ehí la necesidá de crear otros espacios de confluencia, nos que “aquellos que piensen diferente nun seyan enemigos”.
#000013
¿Y quién ye asturiana o asturianu? “Yes tanto d’onde ñaces como d’onde paces”, aclarió José Ramón García Monchu’l cura. En xeneral, ye’l sentimientu tresversal del conceptu asturianismu, “nin aldeanu nin metropolitanu”, comenta Pedrayes. Porque “un asturianu ye un asturianu; un asturianista pue ser ún d’Andalucía al que-y guste muncho lo asturiano, igual que nel casu d’un hispanista”, afirmó’l sacerdote, que se confesó creyente de “un cristianismu de tradición celta, en comuña cola naturaleza, non del cristianismu llatinu de la Ilesia oficial”. Al mesmu tiempu criticó qu’abondos políticos “rixen el destín de territorios nos que nun creen, sinon que busquen saltar a Madrid como ministros”.
#000015
“Un asturianista pue ser ún d’Andalucía al que-y guste muncho lo asturiano, igual que nel casu d’un hispanista”. Si usamos el términu hispanista y non españolista, la correllación exauta nun sedría asturista y non asturianista?
#000017
Asociación Cultural Nortes de Asturias. 2021.
#000019